На основу члана 35. став 3, члана 38. став 4. и члана 39. став 3. Закона о образовању одраслих („Службени гласник РС”, бр. 55/13),

министар просвете, науке и технолошког развоја доноси

 **П Р А В И Л Н И К**

**О ИЗМЕНАМА ПРАВИЛНИКА О ВРСТИ, НАЗИВУ И САДРЖАЈУ ОБРАЗАЦА И НАЧИНУ ВОЂЕЊА ЕВИДЕНЦИЈА И НАЗИВУ, САДРЖАЈУ И ИЗГЛЕДУ ОБРАЗАЦА ЈАВНИХ ИСПРАВА И УВЕРЕЊА У ОБРАЗОВАЊУ ОДРАСЛИХ**

**Члан 1.**

 У Правилника о врсти, називу и садржају образаца и начину вођења евиденција и називу и садржају и изгледу образаца јавних исправа и уверења у образовању одраслих („Службени гласник РС”, број 89/15), члан 10. став 1. мења се и гласи:

„Образац сертификата за остварни стандард стручних компетенција, ЈПОА издаје полазнику, односно кандидату на Обрасцу О–4, у облику листа величине 245x345 mm, на 200-грамском сигурносном папиру  светложуте боје, са воденим жигом, са пуном хемијском заштитом и сигурносним влакнима, са Mалим грбом Републике Србије у позадини текста и оквиром светлоплаве боје на предњој страни, а када се штампа и издаје двојезично исте је величине. На полеђини обрасца уписују се стечене стручне компетенције и јединице компетенције.”.

**Члан 2**.

 Члан 11. став 1. мења се и гласи:

„Образац сертификата за остварни стандард квалификације у целини, ЈПОА издаје полазнику, односно кандидату на Обрасцу О–5, у облику листа величине 245x345 mm, на 200-грамском сигурносном папиру  светложуте боје, са воденим жигом, са пуном хемијском заштитом и сигурносним влакнима, са Mалим грбом Републике Србије у позадини текста и оквиром светлоплаве боје на предњој страни, а када се штампа и издаје двојезично исте је величине. На полеђини обрасца уписују се стечене стручне компетенције и јединице компетенције.”.

**Члан 3.**

Члан 12. став 1. мења се и гласи:

Образац сертификата за остварен стандард кључних компентенција за општеобразовни део средњег стручног образовања одраслих, ЈПОА издаје полазнику, односно кандидату на Обрасцу О–6, у облику листа величине 245x345 mm, на 200-грамском сигурносном папиру  светложуте боје, са воденим жигом, са пуном хемијском заштитом и сигурносним влакнима, са Mалим грбом Републике Србије у позадини текста и оквиром светлоплаве боје на предњој страни, а када се штампа и издаје двојезично исте је величине.”.

**Члан 4.**

Члан 13. став 1. мења се и гласи:

„Образац сертификата за остварен стандард кључних компетенција за ниво основног образовања одраслих, ЈПОА издаје полазнику, односно кандидату на Обрасцу О–7, у облику листа величине 245x345 mm, на 200-грамском сигурносном папиру  светложуте боје, са воденим жигом, са пуном хемијском заштитом и сигурносним влакнима, са Mалим грбом Републике Србије у позадини текста и оквиром светлоплаве боје на предњој страни, а када се штампа и издаје двојезично исте је величине.”.

**Члан 5.**

Члан 14. став 1. мења се и гласи:

Образац уверења о делимично оствареном стандарду стручних компетенција, ЈПОА издаје полазнику, односно кандидату на Обрасцу О–8 у облику листа величине 245x345 mm, на 200-грамском сигурносном папиру  светложуте боје, са воденим жигом, са пуном хемијском заштитом и сигурносним влакнима, са Mалим грбом Републике Србије у позадини текста и оквиром светложуте боје на предњој страни, а када се штампа и издаје двојезично исте је величине. На полеђини обрасца уписују се стечене стручне компетенције и јединице компетенције.”.

**Члан 6.**

 Овај правилник ступа на снагу осмог дана од дана објављивања у „Службеном гласнику Републике Србије”.

Број: 110–00–00470/2015–02

У Београду, 30. новембра 2015. године

 МИНИСТАР

 др Срђан Вербић